অনিল কুম্বলে ভারতের কোচ হয়ে এসে উদ্ভাবনী ক্ষমতার পরিচয় দিচ্ছেন। ক্রিকেটারদের মিউজিক ক্লাস নেওয়া হয়েছে। এবার ‘ওয়ান আওয়ার চ্যালেঞ্জ’ পরীক্ষা নিয়েছেন কুম্বলে। এই পরীক্ষায় ব্যাটসম্যানদের এক ঘন্টা ব্যাট করতে হবে। এই এক ঘন্টায় কে ক’ বার আউট হচ্ছেন, সেটাই দেখতে চেয়েছেন কুম্বলে। 
এত পর্যন্ত পড়ার পরে অনেকেরই মনে হতে পারে বিরাট কোহালিকে কেউ ফেরাতে পারেননি। যাঁরা এমনটা মনে করছেন, তাঁরা মূর্খের স্বর্গে বাস করছেন। কোহালি দু’ বার আউট হয়েছেন এক ঘণ্টায়। রবীন্দ্র জাদেজা দু’ বার ফিরিয়েছেন কোহালিকে। ভারতের ওপেনার শিখর ধাওয়ানও দু’ বার আউট হয়েছেন। মুরলী বিজয়েরও একই পরিণতি ঘটে। লোকেশ রাহুল এবং চেতেশ্বর পূজারা রান আউট হন। একমাত্র এক ঘণ্টা ক্রিজে টিকে থাকেন অজিঙ্কে রাহানে। তাঁকে কেউ ফেরাতে পারেননি।